Na podlagi 16. alineje prvega odstavka 44.f člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20 in 152/20 – ZZUOOP), 45.b člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08 - ZPacP, 107/10 - ZPPKZ, 40/12 - ZUJF, 88/16 - ZdZPZD, 40/17, 64/17, 49/18, 66/19) ter z namenom zagotavljanja zadostnih zmogljivosti za pravočasno obravnavo pacientov, obolelih za COVID-19,

**\_\_\_\_*(ime javnega zdravstvenega zavoda)*\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID št. za DDV: (v nadaljnjem besedilu: javni zavod)**

in

**\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID številka za DDV: \_\_\_\_\_\_\_\_\_\_\_\_\_ (v nadaljnjem besedilu: sopogodbenik)**

sklepata naslednji

**ANEKS K POGODBI O MEDSEBOJNEM SODELOVANJU**

1. **člen**

(1) Namen sklenitve tega aneksa je urediti določena vprašanja v zvezi z vključevanjem sopogodbenika v sistem izvajanja neprekinjenega zdravstvenega varstva oziroma neprekinjene nujne zdravniške pomoči z namenom zagotavljanja zadostnih zmogljivosti za pravočasno obravnavo pacientov, obolelih za COVID-19 (v nadaljnjem besedilu: sistem NZV).

(2) S tem aneksom se pogodbeni stranki dogovorita za:

1. način vključevanja sopogodbenika v sistem izvajanja NZV z namenom zagotavljanja zadostnih zmogljivosti za pravočasno obravnavo pacientov, obolelih za COVID-19;
2. plačilo za vključevanje v sistem NZV z namenom zagotavljanja zadostnih zmogljivosti za pravočasno obravnavo pacientov, obolelih za COVID-19;
3. souporabo prostorov, zaščitnih sredstev, drobnega inventarja in drugih predmetov dela, ki so namenjeni za vključevanje sopogodbenika v sistem NZV;
4. odgovornost za škodo, nastalo pri izvajanju NZV;
5. reševanje drugih vprašanj.
6. **člen**

Pogodbeni stranki ugotavljata, da:

* je sopogodbenik z javnim zavodom dne \_\_\_\_\_\_ sklenil pogodbo o medsebojnem sodelovanju, na podlagi katere se vključuje v sistem izvajanja neprekinjenega zdravstvenega varstva oziroma neprekinjene nujne zdravniške pomoči pri javnem zavodu,
* je bila z Odlokom o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20) na celotnem območju Republike Slovenije razglašena epidemija nalezljive bolezni COVID-19;
* obstaja dolžnost koncesionarja, da se vključi v delo pri javnem zdravstvenem zavodu z namenom zagotavljanja zadostnih zmogljivosti za pravočasno obravnavo pacientov, obolelih za COVID-19 in je zato potrebno urediti nekatera vprašanja v zvezi z vključevanjem sopogodbenika v sistem NZV pri javnem zavodu,
* se ta aneks sklepa le za sopogodbenika ter zdravnike in/ali doktorje dentalne medicine (v nadaljevanju: zdravniki), ki so zaposleni pri sopogodbeniku in se vključujejo v sistem NZV pri javnem zavodu z namenom izpolnjevanja predpisanih obveznosti sopogodbenika,
* se lahko za namen zagotavljanja dela drugih zdravstvenih delavcev zaposlenih pri sopogodbeniku (medicinskih sester, zdravstvenih tehnikov in zdravnikov, ki se ne vključujejo v sistem NZV pri javnem zavodu z namenom izpolnjevanja predpisanih obveznosti sopogodbenika) sklene poseben dogovor o začasni prerazporeditvi na delo k javnem zavodu.
1. **člen**

(1) Sopogodbenik se skladno s potrebami javnega zavoda na podlagi tega aneksa in pogodbe o medsebojnem sodelovanju iz 1. alineje 2. člena vključuje v sistem NZV pri javnem zavodu z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) V primeru prisotnosti rizičnih dejavnikov na strani zdravnikov, zaposlenih pri sopogodbeniku, lahko ta zahteva, da se jim omogoči vključevanje iz prvega odstavka tega člena na način, ki pomeni manjše tveganje za okužbo z boleznijo COVID-19 (npr. prerazporeditev v ambulante za posvet po telefonu).

(3) Med rizične dejavnike iz prejšnjega odstavka sodijo predvsem:

* nosečnost;
* jemanje bioloških ali imunosupresivnih zdravil;
* kemoterapija;
* od inzulina odvisna sladkorna bolezen;
* kronična pljučna bolezen ali maligno obolenje, zaradi katerih je zdravstveni delavec bil na katerikoli vrsti protivnetne imunosupresivne terapije v zadnjem letu ali zaradi katerih ima delavec pogosta recidivna vnetja zaradi okužb (kot so KOPB, bronhiektazije, kronična astma na terapiji, pljučna fibroza, druge sistemske avtoimune bolezni na dihalih, pljučni malignom);
* starost nad 65 let.

(4) V kolikor pri sopogodbeniku zaposleni zdravnik noče razkriti točnih okoliščin iz prejšnjega odstavka oziroma obstaja dvom o tem, ali so podane, ga javni zavod napoti k pooblaščenemu zdravniku MDPŠ, ki sporoči svoje stališče o umestitvi delavca v rizično skupino.

1. **člen**

(1) Stranki se s pisnim dogovorom dogovorita, katere zdravnike, ki so zaposleni pri sopogodbeniku, in v kakšnem obsegu bo sopogodbenik angažiral za potrebe vključevanja v sistem NZV z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) V kolikor javni zavod zaradi povečanega obsega dela zaradi zagotavljanja ukrepov preprečevanja širjenja in omejevanja okužbe COVID-19 potrebuje vključitev tudi drugih zaposlenih pri sopogodbeniku (medicinskih sester, zdravstvenih tehnikov in zdravnikov, ki se ne vključujejo v sistem NZV pri javnem zavodu na podlagi prejšnjega odstavka tega člena z namenom izpolnjevanja predpisanih obveznosti sopogodbenika) se bosta sopogodbenik in javni zavod o začasni prerazporeditvi navedenih zaposlenih na delo k javnemu zavodu dogovorila s posebnim pisnim dogovorom.

1. **člen**

Zdravniki, ki so zaposleni pri sopogodbeniku, se v sistem NZV vključujejo pod enakimi pogoji za delo kot zdravstveni delavci, zaposleni v javnem zavodu.

**Plačilo za izvajanje storitev**

1. **člen**

(1) Sopogodbenik je upravičen do enakega plačila pri njem zaposlenih zdravnikov za vključevanje v sistem NZV, kot znaša plačilo zdravstvenih delavcev, ki so zaposleni v javnem zavodu. Enako plačilo pomeni, da sopogodbenik za delo pri njem zaposlenih zdravnikov prejme plačilo v višini stroška, ki bi ga imel javni zavod, če bi bili (pri sopogodbeniku zaposleni zdravniki) zaposleni v javnem zavodu.

(2) Plačilo iz prejšnjega odstavka se v dogovoru z javnim zavodom zviša za vse morebitne dodatne stroške, ki jih ima sopogodbenik z zagotavljanjem naročenih storitev (npr. oddaljen dostop).

(3) V primeru sprejema predpisov, na podlagi katerih je sopogodbenik upravičen do višjega plačila za opravljene storitve po tem aneksu, se pri določanju plačila iz prvega odstavka tega člena upošteva določbe teh predpisov.

1. **člen**

(1) Sopogodbenik je upravičen do mesečnega plačila za izvedbo storitev po tem aneksu.

(2) Račun za opravljene storitve sopogodbenik predloži javnemu zavodu do desetega dne v mesecu za pretekli mesec.

**Souporaba prostorov, zaščitnih sredstev, drobnega inventarja in drugih predmetov dela, ki so namenjeni za izvajanje storitev po tej pogodbi**

1. **člen**

(1) Sopogodbenikovi zdravniki so pri v vključevanju v sistem NZV upravičeni do uporabe ustrezne opreme, prostora za počitek in drugih osnovnih sredstev, potrebnih za izvajanje teh storitev. Zdravnikom, ki so zaposleni pri sopogodbeniku, se omogoči dostop do relevantnih baz podatkov, ki so potrebne za vključevanje v sistem NZV, vključno z bazami podatkov, ki vsebujejo podatke o zdravstvenem stanju posameznikov.

(2) Zdravniki, ki so zaposleni pri sopogodbeniku, so upravičeni do osebne varovalne opreme, potrebne za delo v stiku z okuženimi z nalezljivo boleznijo.

(3) Ustrezne delovne pogoje, ki so med drugim določeni v prvem in drugem odstavku tega člena, je dolžan zagotoviti javni zavod.

**Odgovornost za škodo, nastalo pri izvajanju** **vključevanja v sistem NZV in zavarovanje odgovornosti**

1. **člen**

(1) Za nastanek strokovne napake in vso škodo, ki nastane pri izvajanju storitev po tem aneksu, prevzema odgovornost javni zavod.

(2) Javni zavod odgovarja tudi za škodo, kar vključuje predvsem škodo zaradi okužbe z nalezljivo boleznijo, ki zaradi opravljanja storitev po tem aneksu nastane sopogodbenikovim delavcem.

(3) Za škodo iz drugega odstavka tega člena odgovarja javni zavod pod enakimi pogoji in na enak način, kot odgovarja za škodo, ki nastane zdravnikom, zaposlenim pri njem.

1. **člen**

(1) Javni zavod se zaveže razširiti svoje zavarovanje odgovornosti na način, da je z njim zavarovana tudi odškodninska odgovornost sopogodbenika za škodo, ki nastane pri izvajanju storitev po tej pogodbi.

(2) Javni zavod se zaveže razširiti zavarovanje iz prejšnjega odstavka na tak način, da so iz njega izključeni morebitni regresni zahtevki zavarovalnice nasproti sopogodbeniku.

**Druga vprašanja**

1. **člen**

(1) Pogodbeni stranki se zavezujeta, da bosta pri izvajanju določil tega aneksa in pogodbe o medsebojnem sodelovanju iz 1. alineje 2. člena v celoti spoštovali določila Zakona o varstvu osebnih podatkov (Uradni list RS, št. 94/07 – uradno prečiščeno besedilo) in določila Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ne glede na to ali se bosta z osebnimi podatki seznanili pri neposrednem opravljanju storitev na lokaciji javnega zavoda ali sopogodbenika ali pri nadzoru izvajanja določil te pogodbe ali na kakršenkoli drug način.

(2) Sopogodbenik obdelavo osebnih podatkov izvaja za izpolnjevanje predmeta te pogodbe in jih ne sme izvajati za noben drug namen. Javni zavod sopogodbeniku zagotavlja ustrezne tehnične in organizacijske ukrepe, s katerimi se varujejo osebni podatki, sopogodbenik pa ravna z osebnimi podatki skrbno ter preprečuje njihovo slučajno, namerno ali drugače nezakonito uničenje, spremembo, izgubo, nepooblaščeno razkritje, dostop ali drugo nepooblaščeno obdelavo.

1. **člen**

(1) V primeru, da je pri sklenitvi ali pri izvajanju tega aneksa ali pogodbe o sodelovanju iz 1. alineje 2. člena kdo v imenu ali na račun sopogodbenika, predstavniku, zastopniku ali posredniku javnega zavoda, njegovemu javnemu uslužbencu ali funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je javnemu zavodu povzročena škoda ali je omogočena pridobitev nedovoljene koristi predstavniku, zastopniku ali posredniku javnega zavoda, njegovemu javnemu uslužbencu ali funkcionarju, sopogodbeniku ali njegovemu predstavniku, zastopniku, posredniku, sta ta aneks ali pogodba nična.

(2) Javni zavod ali na podlagi svojih ugotovitev o domnevnem obstoju dejanskega stanja iz prvega odstavka tega člena, ali na podlagi obvestila Komisije za preprečevanje korupcije, ali drugih organov, glede njegovega domnevnega nastanka, prične z ugotavljanjem pogojev ničnosti tega aneksa ali te pogodbe oziroma z drugimi ukrepi v skladu s predpisi Republike Slovenije.

1. **člen**

(1) Ta aneks je sklenjen in velja za čas, dokler obstajajo razlogi zanj, vendar najdlje do trenutka, ko ni več predpisana dolžnost sopogodbenika, da se vključuje v delo javnega zavoda z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) V primeru, da pride do nasprotja med določbami tega aneksa in določbami pogodbe o medsebojnem sodelovanju iz 1. alineje 2. člena, veljajo določbe tega aneksa.

(3) Glede vseh vprašanj, ki niso urejena s tem aneksom, se še naprej uporablja določbe pogodbe o medsebojnem sodelovanju iz 1. alineje 2. člena.

1. **člen**

Ta aneks je napisan *v* \_\_(štirih/dveh)\_\_ enakih izvodih, od katerih prejme vsaka pogodbena stranka po \_\_(dva/enega)\_\_ izvod(a).

1. **člen**

Aneks je sklenjen, ko ga podpišeta obe pogodbeni stranki, uporablja pa se za vse storitve sopogodbenika, ki ustrezajo njegovemu namenu in vsebini, četudi so bile opravljene že pred njegovo sklenitvijo.

\_\_(kraj sklenitve)\_\_\_, \_\_\_\_(datum sklenitve)\_\_

|  |  |
| --- | --- |
| Sopogodbenik:\_\_\_\_\_\_\_\_\_\_\_\_\_\_\_\_\_\_ | Javni zavod:\_\_\_\_\_\_\_\_\_\_\_\_\_\_\_\_\_\_\_\_ |